Samhæfingarstöð almannavarna virkjuð vegna þriggja snjóflóða 15. janúar 2020 00:44 Samhæfingarstöð almannavarna var virkjuð nú rétt fyrir miðnætti vegna þriggja snjóflóða sem féllu á Vestfjörðum með stuttu millibili . Eitt flóðið féll í hlíðinni á móts við Suðureyri , tvö flóð féllu við Flateyri . Búið er að boða út alla viðbragðsaðila á svæðinu og er þyrla Landhelgisgæslunnar í viðbragðsstöðu . Ekki er vitað um meiðsli á fólki á þessari stundu . Síðast uppfært : 15. janúar 2020 klukkan 00:44